gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3991, del 03-05-2001 (2001/3363)

RESOLUCIÓ de 3 d'abril de 2001, de la Universitat Jaume I, per la qual nomena, en virtut de concurs públic, professor titular d'universitat en l'àrea de coneixement de Traducció i Interpretació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/3363


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 3 d'abril de 2001, de la Universitat Jaume I, per la qual nomena, en virtut de concurs públic, professor titular d'universitat en l'àrea de coneixement de Traducció i Interpretació. [2001/A3363]
  
D'acord amb la proposta formulada per la comissió constituïda per a jutjar el concurs públic convocat per la Resolució de la Universitat Jaume I de 24 de març de 2000, per a la provisió de la plaça de professor titular d'universitat de l'àrea de coneixement de Traducció i Interpretació (concurs núm. 1/2000), i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària, i altres disposicions que la despleguen, resol:
  
Nomenar la senyora Anabel Borja Albi professora titular d'universitat en l'àrea de coneixement de Traducció i Interpretació, adscrita al Departament de Traducció i Comunicació.
  
Castelló de la Plana, 3 d'abril de 2001.- El rector, Fernando Romero Subirón.
Diari Oficial de la Generalitat Valenciana


Sumari del DOGV 4107, del 16-10-2001 (2001/9597)

Notificació de la sentència dictada en el judici de cognició número 214-2000, a María Carmen Lizcano Alfaro.
------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/9597


Organisme emissor
:   Jutjat d'Instrucció Número 2 de Castelló de la Plana

Tipus de document
:   Edicte

Notificació de la sentència dictada en el judici de cognició número 214-2000, a María Carmen Lizcano Alfaro. [2001/F9597]
  
En virtut del que s'ha acordat per mitjà de la provisió d'aquesta data, dictada en les actuacions de cognició número 214/2000, es notifica a la demandada, senyora María Carmen Lizcano Alfaro, la sentència dictada en aquestes, que té l'encapçalament i la part dispositiva següents:
  
Sentència
  
Castelló de la Plana, 23 de març de 2001
  
Pedro Luis Garrido Sancho, magistrat jutge del Jutjat de Primera Instància i Instrucció número 7 d'aquesta ciutat, havent vist les actuacions de judici de cognició número 214/2000, sobre resolució de contracte d'arrendament i reclamació de quantitat, seguides a instància de la senyora Carmen Tarazona Vivas, representada per la procuradora Pilar Sanz Yuste i assistida jurídicament pel lletrat Fernando Badenes-Gasset Ramos, contra la senyora María Carmen Lizcano Alfaro.
  
Decisió
  
Estime la demanda formulada per la representació processal de la senyora Carmen Tarazona Vivas, contra la senyora María Carmen Lizcano Alfaro, i declare resolt el contracte d'arrendament de l'habitatge objecte d'actuacions, com també condemne la demandada que en el termini legal deixe lliure i a disposició de l'actora l'habitatge de referència, així com al pagament de tres-centes seixanta mil pessetes (360.000 pessetes), més els interessos legals corresponents i les costes del procediment.
  
Contra aquesta sentència es pot interposar el recurs d'apel·lació davant de l'Audiència Provincial en el termini de cinc dies.
  
Aquesta és la meua sentència, que pronuncie, mane i firme.
  
I perquè valga de notificació a la demandada, senyora María Carmen Lizcano Alfaro, que es troba en parador ignorat, expedisc aquest edicte per a la publicació en el Diari Oficial de la Generalitat Valenciana i al tauler d'anuncis d'aquest jutjat.
Diari Oficial de la Generalitat Valenciana


Sumari del DOGV 4147, del 13-12-2001 (2001/11178)

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Peñíscola (Castelló) Expedient: ATLINE/2001/314, número de projecte d'Iberdrola 356/2001.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11767


Organisme emissor
:   Conselleria d'Innovació i Competitivitat

Tipus de document
:   Anunci

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Peñíscola (Castelló) Expedient: ATLINE/2001/314, número de projecte d'Iberdrola 356/2001. [2001/Q11534]
  
Als efectes de la Llei 54/1997, de 27 de novembre, i el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Iberdrola Distribución Eléctrica, SAU.
  
b) Finalitat de la instal·lació: la finalitat del present projecte és millorar i ampliar la xarxa aèria de MT de distribució d'energia elèctrica per a subministrar un servei elèctric regular, tenint ateses les previsions d'expansió del territori afecte a la dita instal·lació.
  
c) Lloc on s'establirà la instal·lació: la instal·lació que es projecta queda emplaçada en zona A, a la província de Castelló, i concretament al terme municipal de Peñíscola.
  
d) Característiques principals: línia aèria trifàsica a 20 kV S.C. LA-110 d'interconnexió entre la línia Palau i la línia Peñíscola de Castelló.
  
e) Tipus: suport a instal·lar de conversió aereosubterrani del tipus 14-C-4500 (suport número 1) i finalitza en suport especial de derivació, a instal·lar, (suport número 13), tipus 14-C-4500, de conversió aereosubterrani.
  
f) Pressupost: 6.326.078 pessetes.
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, carrer de Cavallers, 8, telèfon 790 83 82 41, i perquè puguen formular-se les al·legacions que s'estimen oportunes en el termini de 30 dies, comptats a partir de l'endemà de la publicació d'aquest anunci.
  
Castelló de la Plana, 2 de novembre de 2001.- El cap del servei territorial: Juan Elías Ramos Barceló.
Diari Oficial de la Generalitat Valenciana


Sumari del DOGV 4152, del 20-12-2001 (2001/12296)

Expedient número 78/01. Adjudicació d'obres d'urbanització de l'avinguda d'Almansa.PPOS 138/2001.
-------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/12852


Data del document
:   26-11-2001

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * adjudicació de contracte administratiu
    * contracte d'obres

Expedient número 78/01. Adjudicació d'obres d'urbanització de l'avinguda d'Almansa'PPOS 138/2001. [2001/X12250]
  
1. Entitat adjudicadora
  
a) Organisme: Ajuntament d'Ontinyent
  
b) Dependència que tramita l'expedient: Béns i Contractació
  
c) Número d'expedient: 78/01.
  
2. Objecte del contracte
  
a) Tipus de contracte: obra.
  
b) Descripció de l'objecte: obres d'urbanització de l'avinguda d'Almansa - PPOS 138/2001.
  
c) Publicacions: DOGV núm. 4.063, de data 13 d'agost de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 122.035.564 (607.715,74 euros), IVA inclòs, a la baixa.
  
5. Adjudicació
  
a) Data: ple de 25.09.01.
  
b) Contractista: Josefer, SL.
  
c) Nacionalitat: espanyola.
  
d) Import d'adjudicació: 76.679.535 PTA. (497.597,65 euros), IVA inclòs.
Diari Oficial de la Generalitat Valenciana


Sumari del DOGV 4050, del 25-07-2001 (2001/7093)

Informació pública del programa d'actuació integrada per al desenvolupament de la unitat d'execució sector 15 sant Gregori.
---------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7093


Organisme emissor
:   Ajuntament de Benicarló

Tipus de document
:   Anunci

Informació pública del programa d'actuació integrada per al desenvolupament de la unitat d'execució sector 15 sant Gregori. [2001/X7093]
  
Vista la documentació presentada pel senyor Jeremías Peris Casajuana, en nom i representació de l'entitat mercantil Desarrollo de Objetivos Inmobiliarios e Industriales del Mediterráneo, SL, per al desenvolupament de la unitat d'execució sector 15 sant Gregori, consistent en memòria del programa, avantprojecte d'urbanització i justificació de la no necessitat de cèdula d'urbanització.
  
I de conformitat amb l'assenyalat en els articles 45, 46 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, mitjançant aquest anunci se sotmet a informació pública la següent documentació:
  
El programa d'actuació integrada per al desenvolupament de la unitat d'execució sector 15 sant Gregori, l'alternativa tècnica del qual està integrada per memòria, avantprojecte d'urbanització i justificació de la no-necessitat de cèdula d'urbanització.
  
Durant el termini de vint dies hàbils podran formular-se tant al·legacions com alternatives tècniques a l'exposada al públic. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques tindrà lloc en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació pels interessats durant els deu dies següents al d'obertura de pliques.
  
Examen de l'expedient número 2001/277, al Negociat d'Urbanisme, de dilluns a divendres, de 09.00 a 14.00 hores.
Diari Oficial de la Generalitat Valenciana


Sumari del DOGV 3957, del 12-03-2001 (2001/2169)

Recurs contenciós administratiu número 26/2001. Citació a termini.
------------------------------------------------------------------

### Dades del document

Número de DOGV
:   3957

Data del DOGV
:   12-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/2169


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 26/2001. Citació a termini. [2001/M2169]
  
La secretària general de la Conselleria de Justícia i Administracions Públiques, fa saber:
  
Que Matilde Cortés Fernández ha interposat el recurs contenciós administratiu número 26/2001, procediment abreujat, davant del Jutjat Contenciós Administratiu número 8 de València, contra la Resolució del director general de Justícia de 23 de novembre de 2000, per la qual es desestimen les reclamacions presentades el 18 d'octubre de 2000 i 27 d'octubre de 2000 de modificació de baremació d'instància corresponent a les borses de treball de l'administració de justícia, convocades per la Resolució de 13 d'abril de 2000 del director general de Justícia.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut tramés al citat jutjat l'expedient administratiu impugnat, i se'ls cita en un termini de nou dies, amb objecte que puguen comparéixer en les referides actuacions , si ho estimen convenient, mitjançant escrit en la deguda forma i dirigit al dit jutjat.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4104, del 10-10-2001 (2001/9632)

Notificació de la resolució de l'expedient núm. 126/01, al senyor Tomás José Amador Muñoz.
------------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9632


Organisme emissor
:   Conselleria de Benestar Social

Tipus de document
:   Anunci

Notificació de la resolució de l'expedient núm. 126/01, al senyor Tomás José Amador Muñoz. [2001/X9632]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 126/01.
  
Interessat: senyor Tomás José Amador Muñoz.
  
Últim domicili conegut: a Alacant.
  
Resolució de la Direcció Territorial de Benestar Social d'Alacant, de data 12 de juny de 2001 en la qual s'adopten els acords:
  
Autoritzar intervenció quirúrgica amb anestèsia general del menor D.A.C.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3988, del 27-04-2001 (2001/3444)

Informació pública de l'aprovació del projecte d'urbanització de la unitat d'execució número 6.
-----------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3444


Organisme emissor
:   Ajuntament de Montserrat

Tipus de document
:   Anunci

Informació pública de l'aprovació del projecte d'urbanització de la unitat d'execució número 6. [2001/S3444]
  
El ple de la corporació municipal, mitjançant acord de data 26 de març de 2001, ha aprovat definitivament el projecte d'urbanització de la unitat d'execució número 6.
  
Cosa que es publica d'acord amb el que estableix l'article 34 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4017, del 08-06-2001 (2001/5148)

Expedient número 8/01P. Adjudicació de la restauració de la torre vella del Palau de la Generalitat Valenciana.
---------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5148


Data del document
:   22-05-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * contracte d'obres
    * adjudicació de contracte administratiu

Expedient número 8/01P. Adjudicació de la restauració de la torre vella del Palau de la Generalitat Valenciana. [2001/X5148]
  
1. Entitat adjudicadora
  
a) Organisme: Conselleria d'Economia, Hisenda i Ocupació
  
b) Dependència que tramita l'expedient: Servei de Central de Contractació de la Direcció General de Patrimoni.
  
c) Número d'expedient: 8/01P
  
2. Objecte del contracte
  
a) Tipus de contracte: obres
  
b) Descripció: restauració de la torre vella del Palau de la Generalitat Valenciana.
  
c) Lot:
  
d) Butlletí o diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: urgent
  
b) Forma: procediment negociat
  
4. Pressupost base de licitació
  
Import total: 894.682.727 pessetes, equivalents a 1.621.617,89 euros.
  
5. Adjudicació
  
a) Data: 18 de maig de 2001
  
b) Contractista: UTE Freyssinet, SA, Necso Entrecanales Cubiertas, SA.
  
c) Nacionalitat: espanyola
  
d) Import d'adjudicació: 410.954.084 pessetes, equivalents a 1.569.455,48 euros.
Diari Oficial de la Generalitat Valenciana


Sumari del DOGV 4048, del 23-07-2001 (2001/6287)

RESOLUCIÓ de 13 de juny del 2001, del subsecretari per als Recursos de Sanitat, per la qual es modifica la Resolució d'11 d'abril del 2001, per la qual es determina la composició nominal dels membres de la comissió de valoració que ha de jutjar el concurs de trasllats de personal sanitari d'institucions sanitàries de la Conselleria de Sanitat, del grup C, tècnic especialista d'anatomia patològica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4048

Data del DOGV
:   23-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6287


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de juny del 2001, del subsecretari per als Recursos de Sanitat, per la qual es modifica la Resolució d'11 d'abril del 2001, per la qual es determina la composició nominal dels membres de la comissió de valoració que ha de jutjar el concurs de trasllats de personal sanitari d'institucions sanitàries de la Conselleria de Sanitat, del grup C, tècnic especialista d'anatomia patològica. [2001/Q6287]
  
Vista la renúncia de la vocal suplent Trinidad Madrid Pérez per estar inclosa entre els aspirants al concurs, com a membre de la comissió de valoració que ha de jutjar el concurs de trasllats de personal sanitari d'institucions sanitàries de la Conselleria de Sanitat, del grup C, tècnic especialista d'anatomia patològica, (DOGV número 3.999, de 15.05.2001), i la nova proposta presentada per l'Associació de Tècnics de Laboratori de la Comunitat Valenciana, que designa com a substituta Amparo de Fez Satorres, es modifica la resolució esmentada en el següent sentit:
  
On diu:
  
«Vocal suplent: Trinidad Madrid Pérez»
  
Ha de dir:
  
«Vocal suplent: Amparo de Fez Satorres»
  
València, 13 de juny del 2001.- El subsecretari per als Recursos de Sanitat: Máximo Caturla Rubio.
Diari Oficial de la Generalitat Valenciana


Sumari del DOGV 4077, del 03-09-2001 (2001/8361)

Informació pública del programa de desenvolupament d'actuacions integrades del sector R-IV, Pilar de la Horadada (Alacant).
---------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8361


Organisme emissor
:   Inter, SA, San Marino Beach, SA, Inmoword Servicios Inmobiliarios, SL, UTE

Tipus de document
:   Anunci

Informació pública del programa de desenvolupament d'actuacions integrades del sector R-IV, Pilar de la Horadada (Alacant). [2001/F8361]
  
Amb aquest edicte s'anuncia l'obertura d'un període d'informació pública de 20 dies hàbils, comptadors des de l'endemà de la publicació en el Diari Oficial de la Generalitat Valenciana, de la documentació del programa de desenvolupament d'actuacions integrades del sector R-IV, Pilar de la Horadada (Alacant), que conté els següents documents: programa de desenvolupament, avantprojecte d'urbanització i pla parcial. La documentació abans esmentada es podrà examinar durant aquest període a la notaria del senyor José Nieto Sánchez, a Pilar de la Horadada, carrer Mayor, número 24-5é, de dilluns a divendres, de 10.00 a 14.00 hores i a l'Ajuntament de Pilar de la Horadada.
  
Qualsevol persona podrà presentar-se a la notaria i obtenir una còpia de l'acta de protocol·lització de la documentació que integra el programa. També podrà consultar l'exemplar que hi ha a l'ajuntament i formular, si és procedent, les al·legacions o alternatives tècniques que considere oportunes. Tot això, d'acord amb el que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, es fa saber que aquest anunci es publica igualment als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili desconegut.